b'\n_START_ARTICLE_\nQR kodas\n_START_PARAGRAPH_\nQR kodas (angl. QR code, pilnas pavadinimas greito atsakymo kodas (angl. Quick Response Code))\xc2\xa0\xe2\x80\x93 matricos kodas (dviej\xc5\xb3 dimensij\xc5\xb3 br\xc5\xabk\xc5\xa1ninis kodas), 1994\xc2\xa0m. sukurtas korporacijos \xe2\x80\x9eDenso-Wave\xe2\x80\x9c Japonijos automobili\xc5\xb3 pramonei. QR kodas yra optin\xc4\x97 etiket\xc4\x97, sukurta i\xc5\xa1\xc5\xa1ifravimui dideliu grei\xc4\x8diu. QR kodas naudoja keturis standartinius re\xc5\xbeimus (skaitmeninis, raidinis skaitmeninis, bait\xc5\xb3 / dvejetainis ir kand\xc5\xbei)._NEWLINE_QR kodo sistema i\xc5\xa1populiar\xc4\x97jo u\xc5\xbe automobili\xc5\xb3 pramon\xc4\x97s rib\xc5\xb3 d\xc4\x97l spartaus i\xc5\xa1skaitomumo ir didesn\xc4\x97s duomen\xc5\xb3 talpos lyginant su standartiniais UPC br\xc5\xabk\xc5\xa1niniais kodais. Tarp QR kodo panaudojimo sri\xc4\x8di\xc5\xb3 yra produkt\xc5\xb3 steb\xc4\x97sena, gamini\xc5\xb3 identifikacija, laiko steb\xc4\x97sena, dokument\xc5\xb3 valdymas ir bendroji rinkodara. _NEWLINE_QR kodas susideda i\xc5\xa1 juod\xc5\xb3 moduli\xc5\xb3 (kvadrat\xc5\xb3), i\xc5\xa1d\xc4\x97styt\xc5\xb3 kvadratiniame tinkle ant balto fono, kurie gali b\xc5\xabti perskaityti vaizdavimo \xc4\xafrenginiu (pavyzd\xc5\xbeiui, fotoaparatu) ir perdirbti naudojant Reed-Solomon klaid\xc5\xb3 taisym\xc4\x85. Kol vaizdas b\xc5\xabna tinkamai ai\xc5\xa1kinamas, reikalingi duomenys yra i\xc5\xa1gauti i\xc5\xa1 modeli\xc5\xb3, esan\xc4\x8di\xc5\xb3 vertikali\xc5\xb3 ir horizontali\xc5\xb3 komponent\xc5\xb3 vaizdo.'